ועדת הכלכלה, כנסת 24, פרוטוקול מספר 270, 2022-06-14 15:00

מיכאל ביטון: שלום.

מיכאל ביטון: אנחנו מתחילים דיון נוסף ומצביעים על רביזיה בבקשה לדיון מחדש של חבר הכנסת מיכאל ביטון לסעיף 7 בהצעת החוק לעניין יום התחילה כך שבמקום 15.8.22 יבוא חודשיים מיום הפרסום של החוק ברשומות.

מיכאל ביטון: את תסבירי?

חוה אתי עטייה: אנחנו גם דורשים משהו, תראה אם אפשר לזרום עם זה: אנחנו רוצים שזה יהיה 60 יום מאישור החוק במליאה.

מירב תורג'מן: זה בעצם מה שאנחנו אומרים.

מיכאל ביטון: זה אותו דבר כי אחרי המליאה יש פרסום.

מיכאל ביטון: הפרסום נותן את זה.

אורי מקלב: אז צריך להצביע.

מיכאל ביטון: מי בעד הבקשה לרביזיה?

מיכאל ביטון: הבקשה מאושרת.

מיכאל ביטון: הבקשה לרביזיה מאושרת.

מיכאל ביטון: אותה רביזיה הוצגה, תני הסבר קצר ונצביע.

מירב תורג'מן: אז ככה - בניגוד לגישתנו בדרך כלל, לפיה אנחנו מציעים לכתוב מועד מדויק לתחילת החוק כדי ליצור ודאות וידיעה בקרב הציבור למועד תחילת החוק, בשל המצב הפוליטי וחוסר ידיעה מתי ההצעה תאושר במליאה וכדי למנוע מצב שבו היא תאושר במליאה ממש קרוב ליום התחילה שנקבע בדיון הקודם, אנחנו חשבנו שעדיף בנסיבות האלה לכתוב שזה יהיה איקס זמן מיום הפרסום.

מירב תורג'מן: דהיינו, חודשיים מיום הפרסום, כשהפרסום בדרך כלל קרוב למועד האישור במליאה ולאחר מכן סופרים חודשיים ימים.

חוה אתי עטייה: תודה.

מיכאל ביטון: תודה רבה.

מיכאל ביטון: מי בעד סעיף 7 שנוסח מחדש ברביזיה, מי נגד מי נמנע?

מיכאל ביטון: הסעיף אושר.

מיכאל ביטון: אין מתנגדים, אין נמנעים.

מיכאל ביטון: הסעיף מאושר בנוסחו החדש – חודשיים מיום הפרסום.

מיכאל ביטון: אני נועל את הישיבה.